CELEX: 32019R0263
Language: da
Date: 2019-02-14 00:00:00
Title: Kommissionens gennemførelsesforordning (EU) 2019/263 af 14. februar 2019 om ændring af gennemførelsesforordning (EU) nr. 964/2014 for så vidt angår standardvilkår og betingelser for finansielle instrumenter til saminvesteringsfaciliteten og byudviklingsfonden

15.2.2019   
               
               
                  DA
               
               
                  Den Europæiske Unions Tidende
               
               
                  L 44/8
               
            
         KOMMISSIONENS GENNEMFØRELSESFORORDNING (EU) 2019/263
         af 14. februar 2019
         om ændring af gennemførelsesforordning (EU) nr. 964/2014 for så vidt angår standardvilkår og betingelser for finansielle instrumenter til saminvesteringsfaciliteten og byudviklingsfonden
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 38, stk. 3, andet afsnit, og
         ud fra følgende betragtninger:
         
                     (1)
                  
                  
                     I bilag I, V og VI til Kommissionens gennemførelsesforordning (EU) nr. 964/2014 (2) fastsættes den kommenterede indholdsfortegnelse vedrørende en finansieringsaftale mellem en forvaltningsmyndighed og en finansiel formidler samt betingelserne og vilkårene for henholdsvis saminvesteringsfaciliteten og byudviklingsfonden.
                  
               
                     (2)
                  
                  
                     I artikel 40 i forordning (EU) nr. 1303/2013 præciseres forvaltningsverificeringerne af og revisionsordningerne for finansielle instrumenter, der gennemføres af EIB og andre finansielle institutioner, hvori en medlemsstat er aktionær. Disse ordninger bør gengives i bilag I som led i finansieringsaftalen mellem en forvaltningsmyndighed og EIB eller andre finansielle institutioner, hvori en medlemsstat er aktionær.
                  
               
                     (3)
                  
                  
                     I artikel 43a i forordning (EU) nr. 1303/2013, som blev indsat ved Europa-Parlamentets og Rådets forordning (EU, Euratom) 2018/1046 (3), præciseres de regler, der gælder for finansielle instrumenter, med hensyn til differentieret behandling af investorer, som arbejder i henhold til de markedsøkonomiske principper for så vidt angår fortjeneste og risikodeling. Den terminologi, der anvendes i bilag I, V og VI til gennemførelsesforordning (EU) nr. 964/2014, bør bringes i overensstemmelse med terminologien i artikel 43a i forordning (EU) nr. 1303/2013.
                  
               
                     (4)
                  
                  
                     Foranstaltningerne i nærværende forordning er i overensstemmelse med udtalelsen fra koordinationsudvalget for ESI-fondene.
                  
               
                     (5)
                  
                  
                     Med henblik på at garantere retssikkerheden og begrænse uoverensstemmelser mellem de ændrede bestemmelser i forordning (EU) nr. 1303/2013, som i overensstemmelse med artikel 282 i forordning (EU, Euratom) 2018/1046 finder anvendelse fra den 2. august 2018 eller tidligere, og bestemmelserne i nærværende forordning mest muligt bør nærværende forordning træde i kraft dagen efter offentliggørelsen i Den Europæiske Unions Tidende.
                  
               
                     (6)
                  
                  
                     Gennemførelsesforordning (EU) nr. 964/2014 bør derfor ændres —
                  
               VEDTAGET DENNE FORORDNING:
         
            Artikel 1
            Bilag I, V og VI til gennemførelsesforordning (EU) nr. 964/2014 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 320.
         
            (2)  Kommissionens gennemførelsesforordning (EU) nr. 964/2014 af 11. september 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår standardvilkår og -betingelser for finansielle instrumenter (EUT L 271 af 12.9.2014, s. 16).
         
            (3)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
      
      
         
            BILAG
            I bilag I, V og VI til gennemførelsesforordning (EU) nr. 964/2014 foretages følgende ændringer:
            
                        1.
                     
                     
                        I bilag I, Kommenteret indholdsfortegnelse vedrørende en finansieringsaftale mellem en forvaltningsmyndighed og en finansiel formidler, foretages følgende ændringer:
                        
                                    a)
                                 
                                 
                                    I punkt 11 indsættes følgende nye afsnit:
                                    »Bestemmelser vedrørende forvaltningsverificeringer og revisionsordninger, jf. artikel 40, stk. 1 og 2, i forordning (EU) nr. 1303/2013, i tilfælde hvor de organer, der gennemfører finansielle instrumenter, er EIB eller andre finansielle institutioner, hvori en medlemsstat er aktionær«.
                                 
                              
                                    b)
                                 
                                 
                                    Punkt 17, tredje afsnit, affattes således:
                                    »Bestemmelser vedrørende genanvendelse af midler, der kan henføres til støtte fra ESI-fondene, indtil støtteberettigelsesperiodens ophør, jf. artikel 44 i forordning (EU) nr. 1303/2013, og, hvor det er relevant, bestemmelser vedrørende differentieret behandling som omhandlet i artikel 43a«.
                                 
                              
                  
                        2.
                     
                     
                        I bilag V, Betingelser og vilkår for saminvesteringsfaciliteten, foretages følgende ændringer:
                        
                                    a)
                                 
                                 
                                    Fjerde tekstafsnit i afsnittet »Fondsbidrag til det finansielle instrument: beløb og sats (produktdetaljer)« affattes således:
                                    »Differentieret behandling af investorer, som arbejder i henhold til det markedsøkonomiske princip, der udelukkende tager sigte på asymmetrisk profitdeling, fastsættes i henhold til artikel 43a, i forordning (EU) nr. 1303/2013 og artikel 21, stk. 13, litra b), i forordning (EU) nr. 651/2014.«
                                 
                              
                                    b)
                                 
                                 
                                    Tredje tekstafsnit i afsnittet »Den støtteberettigede finansielle formidler og medinvestorer« affattes således:
                                    »Forvaltningsmyndigheden og holdingfonden skal overholde EU-lovgivningen i forbindelse med udvælgelsen af finansielle formidlere. Udvælgelsen af finansielle formidlere skal være åben, gennemsigtig, forholdsmæssig og ikke-diskriminerende, således at der undgås interessekonflikter. Ved udvælgelsen af finansielle formidlere fastsættes der passende risikodelingsordninger i forbindelse med differentieret behandling, og desuden fastsættes eventuelle påløbne renter.«
                                 
                              
                  
                        3.
                     
                     
                        I bilag VI, Betingelser og vilkår for byudviklingsfonden, foretages følgende ændringer:
                        
                                    a)
                                 
                                 
                                    Femte tekstafsnit i afsnittet »Statsstøtte« affattes således:
                                    »Differentieret behandling (asymmetriske betingelser for risikodelingsordninger) for holdingfonde, bidrag fra den finansielle formidler og fra medinvestorerne på fondsniveau og projektniveau i form af eventuelle lån, skal fastsættes i henhold til artikel 43a i forordning (EU) nr. 1303/2013 og artikel 16, stk. 8, litra b) og c), i forordning (EU) nr. 651/2014, som nærmere specificeret i prisfastsættelsespolitikken.«
                                 
                              
                                    b)
                                 
                                 
                                    Første tekstafsnit i afsnittet »Fondsbidrag til det finansielle instrument: beløb og sats (produktdetaljer)« affattes således:
                                    »Den faktiske risikodelingsprocent, det offentlige programbidrag, den differentierede behandling og udlånsrenten beror på konklusionerne i forhåndsvurderingen med henblik på at sikre, at ydelsen til de endelige modtagere overholder artikel 16, stk. 8, litra b), i forordning (EU) nr. 651/2014.«
                                 
                              
                                    c)
                                 
                                 
                                    Sjette led i afsnittet »Udlån og risikodeling for den finansielle formidler (interessesammenfald)« affattes således:
                                    »Risikodelingen med den finansielle formidler og medinvestorerne (på fondsniveau eller på byudviklingsprojektsniveau) gennemføres forholdsmæssigt på samme måde som for programbidraget, undtagen hvis det af forhåndsvurderingen, jf. artikel 37, stk. 2, litra c), i forordning (EU) nr. 1303/2013, fremgår, at differentieret behandling er nødvendig i form af en asymmetrisk risikodeling mellem medinvestorer. Disse ordninger skal være i overensstemmelse med artikel 16, stk. 8, litra b) og c), i forordning (EU) nr. 651/2014, og indgå i saminvesteringsaftalen mellem parterne. Disse ordninger finder ikke anvendelse for den 1 %, som investeres af den finansielle formidler via dennes egne ressourcer, jf. ovenfor, med henblik på interessesammenfald.«
                                 
                              
                                    d)
                                 
                                 
                                    Sjette tekstafsnit i afsnittet »Støtteberettigede finansielle formidlere« affattes således:
                                    »Forvaltningsmyndigheden og holdingfonden skal overholde EU-lovgivningen i forbindelse med udvælgelsen af finansielle formidlere. Udvælgelsen af finansielle formidlere skal være åben, gennemsigtig, forholdsmæssig og ikke-diskriminerende, således at der undgås interessekonflikter. Udvælgelsen af finansielle formidlere skal sigte på at etablere passende risikodelingsordninger i forbindelse med differentieret behandling.«